ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการอนุญาตประกอบกิจการโทรคมนาคมสำหรับรถยนต์รับจ้างพ.ศ. ๒๕๕๒ โดยที่คณะกรรมการกิจการโทรคมนาคมแห่งชาติมีนโยบายเกี่ยวกับการบริหารคลื่นความถี่การใช้ประโยชน์คลื่นความถี่อย่างมีประสิทธิภาพโดยส่งเสริมให้รถยนต์รับจ้างสามารถใช้เทคโนโลยีโทรคมนาคมที่ทันสมัยต่าง ๆเพื่อสนับสนุนการให้บริการผู้โดยสารให้เป็นไปอย่างรวดเร็วและปลอดภัยอันก่อให้เกิดประโยชน์ในการอำนวยความสะดวกแก่ทั้งผู้ให้บริการและผู้ใช้บริการและส่งเสริมให้มีการใช้บริการรถยนต์รับจ้างให้กว้างขวางและแพร่หลายยิ่งขึ้นเพื่อสนองนโยบายของรัฐในการแก้ไขปัญหาการจราจรจึงเห็นเป็นการสมควรปรับปรุงหลักเกณฑ์การให้บริการข่ายสื่อสารในกิจการรถยนต์รับจ้างให้เป็นไปโดยเรียบร้อยและมีประสิทธิภาพอาศัยอำนาจตามความในมาตรา๕๑ (๓) (๔) (๕) (๒๑) และมาตรา ๗๘ แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ และมาตรา ๑๑แห่งพระราชบัญญัติวิทยุคมนาคม พ.ศ. ๒๔๙๘แก้ไขเพิ่มเติมโดยพระราชบัญญัติวิทยุคมนาคม (ฉบับที่ ๓) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ มาตรา ๘และมาตรา ๙ แห่งพระราชบัญญัติการประกอบกิจการโทรคมนาคม พ.ศ. ๒๕๔๔แก้ไขเพิ่มเติมโดยพระราชบัญญัติการประกอบกิจการโทรคมนาคม (ฉบับที่ ๒) พ.ศ. ๒๕๔๙อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตประกอบกิจการโทรคมนาคมสำหรับรถยนต์รับจ้างดังต่อไปนี้ข้อ ๑ประกาศนี้เรียกว่า ประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการอนุญาตประกอบกิจการโทรคมนาคม สำหรับรถยนต์รับจ้าง พ.ศ. ๒๕๕๒ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกรมไปรษณีย์โทรเลข ว่าด้วยข่ายสื่อสารในกิจการรถแท็กซี่พ.ศ. ๒๕๔๐ข้อ ๔ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมรถยนต์รับจ้าง หมายความว่ารถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานครและให้บริการภายในเขตกรุงเทพมหานครและปริมณฑลข่ายสื่อสาร หมายความว่าข่ายสื่อสารวิทยุคมนาคมที่จัดตั้งขึ้นเพื่อติดต่อสื่อสารระหว่างผู้ประกอบกิจการโทรคมนาคมสำหรับรถยนต์รับจ้างกับผู้ขับขี่รถยนต์รับจ้างผู้ประกอบกิจการโทรคมนาคมสำหรับรถยนต์รับจ้างหมายความว่าผู้รับใบอนุญาตประกอบกิจการโทรคมนาคมที่ดำเนินการจัดให้มีข่ายสื่อสารเพื่อให้บริการติดต่อสื่อสารเสียงข้อมูลและพหุสื่อ ระหว่างผู้เรียกใช้บริการรถยนต์รับจ้างกับผู้ขับขี่รถยนต์รับจ้างผู้ขับขี่รถยนต์รับจ้าง หมายความว่าผู้ขับขี่รถยนต์รับจ้างที่ให้บริการรับส่งผู้โดยสารและใช้เครื่องวิทยุคมนาคมเพื่อติดต่อกับผู้ประกอบกิจการโทรคมนาคมสำหรับรถยนต์รับจ้างข้อ ๕บรรดาประกาศ ระเบียบ ข้อบังคับ และคำสั่งอื่นใดที่ขัดหรือแย้งกับประกาศนี้ให้ใช้ประกาศนี้แทนข้อ ๖ให้ประธานคณะกรรมการกิจการโทรคมนาคมแห่งชาติเป็นผู้รักษาการตามประกาศนี้และมีอำนาจวินิจฉัยปัญหาเกี่ยวกับการปฏิบัติตามประกาศนี้ข้อ ๗ผู้ประสงค์จะประกอบกิจการโทรคมนาคมในลักษณะของการจัดให้มีข่ายสื่อสารเพื่อให้บริการติดต่อสื่อสารเสียงข้อมูล และพหุสื่อระหว่างผู้เรียกใช้บริการรถยนต์รับจ้างกับผู้ขับขี่รถยนต์รับจ้างภายในเขตกรุงเทพมหานครและปริมณฑลต้องได้รับใบอนุญาตประกอบกิจการโทรคมนาคมจากคณะกรรมการข้อ ๘ใบอนุญาตประกอบกิจการโทรคมนาคมสำหรับรถยนต์รับจ้างมี ๒ แบบ ดังต่อไปนี้๘.๑ใบอนุญาตประกอบกิจการโทรคมนาคมแบบที่สองสำหรับผู้ประกอบกิจการโทรคมนาคมสำหรับรถยนต์รับจ้างที่มีโครงข่ายเป็นของตนเองในการให้บริการ๘.๒ใบอนุญาตประกอบกิจการโทรคมนาคมแบบที่สองสำหรับผู้ประกอบกิจการโทรคมนาคมสำหรับรถยนต์รับจ้างไม่มีโครงข่ายเป็นของตนเองและให้บริการโดยการเช่าใช้โครงข่ายโทรคมนาคมจากผู้ได้รับอนุญาตรายอื่นการประกอบกิจการโทรคมนาคมสำหรับรถยนต์รับจ้างตามข้อ๘.๑ และ ๘.๒ หากมีการใช้คลื่นความถี่ผู้ประกอบกิจการโทรคมนาคมสำหรับรถยนต์รับจ้างจะต้องได้รับอนุญาตให้ใช้คลื่นความถี่และต้องปฏิบัติตามหลักเกณฑ์เงื่อนไข และวิธีการเกี่ยวกับการจัดสรรคลื่นความถี่หรือการใช้คลื่นความถี่ที่คณะกรรมการกำหนดด้วยข้อ ๙ให้นำหลักเกณฑ์และกระบวนการยื่นขอรับใบอนุญาตประกอบกิจการโทรคมนาคมแบบที่สองตามประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการอนุญาตประกอบกิจการโทรคมนาคมแห่งชาติแบบที่สองมาใช้บังคับกับการยื่นขอรับใบอนุญาตตามประกาศนี้โดยอนุโลมข้อ ๑๐การประกอบกิจการโทรคมนาคมสำหรับรถยนต์รับจ้างเป็นการให้บริการเพื่อประโยชน์สาธารณะจึงให้ผู้ประกอบกิจการโทรคมนาคมสำหรับรถยนต์รับจ้างได้รับยกเว้นไม่ต้องมีภาระหน้าที่ในการให้บริการโทรคมนาคมพื้นฐานโดยทั่วถึงและบริการเพื่อสังคมและการปฏิบัติตามหลักเกณฑ์ว่าด้วยการใช้และเชื่อมต่อโครงข่ายโทรคมนาคมทั้งนี้คณะกรรมการอาจพิจารณาปรับเปลี่ยนเงื่อนไขในการอนุญาตของผู้ประกอบกิจการโทรคมนาคมสำหรับรถยนต์รับจ้างที่อาจมีผลต่อการแข่งขันโดยเสรีอย่างเป็นธรรมในการให้บริการดังกล่าวได้ข้อ ๑๑ข่ายสื่อสาร๑๑.๑สถานีวิทยุคมนาคมในข่ายสื่อสารสามารถติดต่อกันได้ด้วยระบบสื่อสารแบบ Simplex-2 Frequency หรือระบบ Duplex โดยไม่จำกัดเทคโนโลยี๑๑.๒เครื่องวิทยุคมนาคมหรือเครื่องโทรคมนาคมและอุปกรณ์ซึ่งใช้ในข่ายสื่อสารต้องมีมาตรฐานทางเทคนิคและอาจต้องได้รับการตรวจสอบและรับรองมาตรฐานก่อนนำมาใช้ในการให้บริการตามหลักเกณฑ์ที่คณะกรรมการประกาศกำหนดข้อ ๑๒หลักเกณฑ์การให้บริการ๑๒.๑ผู้ประกอบกิจการโทรคมนาคมสำหรับรถยนต์รับจ้างจะต้องควบคุมไม่ให้ผู้ขับขี่รถยนต์รับจ้างติดต่อสื่อสารระหว่างกันได้๑๒.๒ผู้ประกอบกิจการโทรคมนาคมสำหรับรถยนต์รับจ้าง จะต้องให้บริการข่ายสื่อสารตลอด ๒๔ชั่วโมง เพื่อทำหน้าที่เป็นศูนย์วิทยุรถยนต์รับจ้างซึ่งเป็นศูนย์กลางในการติดต่อประสานงานระหว่างผู้เรียกใช้บริการรถยนต์รับจ้างกับผู้ขับขี่รถยนต์รับจ้างโดยศูนย์วิทยุรถยนต์รับจ้างจะรับข้อมูลต่าง ๆจากผู้เรียกใช้บริการรถยนต์รับจ้างแล้วแจ้งให้ผู้ขับขี่รถยนต์รับจ้างไปรับผู้เรียกใช้บริการรถยนต์รับจ้างและแจ้งทะเบียนรถยนต์รับจ้างพร้อมกำหนดเวลาที่จะไปรับให้ผู้เรียกใช้บริการรถยนต์รับจ้างทราบ ทั้งนี้ หากมีกรณีรถยนต์รับจ้างคันดังกล่าวไม่สามารถไปรับผู้เรียกใช้บริการรถยนต์รับจ้างได้ให้ศูนย์วิทยุรถยนต์รับจ้างแจ้งให้ผู้ขับขี่รถยนต์รับจ้างคันอื่นไปรับผู้เรียกใช้บริการรถยนต์รับจ้างแทนและแจ้งให้ผู้เรียกใช้บริการรถยนต์รับจ้างทราบโดยเร็ว๑๒.๓ผู้ประกอบกิจการโทรคมนาคมสำหรับรถยนต์รับจ้างต้องใช้เทคโนโลยีวิทยุคมนาคมที่ทำให้การใช้ความถี่วิทยุเป็นไปอย่างประหยัดและมีประสิทธิภาพรวมทั้งต้องจัดระบบการให้บริการแก่ผู้ขับขี่รถยนต์รับจ้างทุกรายอย่างเสมอภาคเท่าเทียมกัน๑๒.๔ผู้ประกอบกิจการโทรคมนาคมสำหรับรถยนต์รับจ้าง ต้องมีวงจรโทรศัพท์และพนักงานให้บริการเพื่อเรียกใช้บริการรถยนต์รับจ้างให้เพียงพอสำหรับการเรียกใช้บริการรถยนต์รับจ้าง๑๒.๕ผู้ประกอบกิจการโทรคมนาคมสำหรับรถยนต์รับจ้างต้องมีการบันทึกข้อมูลที่เกี่ยวกับการเรียกใช้บริการและรถยนต์รับจ้างที่ให้บริการทุกครั้งเพื่อให้สำนักงานหรือหน่วยงานอื่นที่เกี่ยวข้องสามารถตรวจสอบได้ในภายหลัง๑๒.๖ผู้ประกอบกิจการโทรคมนาคมสำหรับรถยนต์รับจ้าง ต้องประสานงานกับเจ้าหน้าที่ตำรวจหรือหน่วยงานอื่นเพื่อแจ้งเหตุขอรับความช่วยเหลือกรณีผู้ขับขี่รถยนต์รับจ้างหรือผู้เรียกใช้บริการรถยนต์รับจ้างประสบภัยอันตราย๑๒.๗ผู้ประกอบกิจการโทรคมนาคมสำหรับรถยนต์รับจ้างต้องดูแลบำรุงรักษาเครื่องวิทยุคมนาคมเครื่องโทรคมนาคมและอุปกรณ์ของตนให้อยู่ในสภาพที่พร้อมให้บริการได้ตลอดเวลา๑๒.๘ผู้ประกอบกิจการโทรคมนาคมสำหรับรถยนต์รับจ้างต้องจัดการฝึกอบรมให้แก่ผู้ขับขี่รถยนต์รับจ้างในข่ายสื่อสารของตนให้มีความรู้อย่างน้อยดังต่อไปนี้๑๒.๘.๑กฎหมายว่าด้วยวิทยุคมนาคม ระเบียบ ข้อบังคับ ประกาศ คำสั่งหรือข้อกำหนดใด ๆที่เกี่ยวข้อง๑๒.๘.๒วิธีปฏิบัติและมารยาทในการติดต่อสื่อสาร๑๒.๘.๓วิธีการใช้เครื่องวิทยุคมนาคมทั้งนี้ผู้ประกอบกิจการโทรคมนาคมสำหรับรถยนต์รับจ้าง จะต้องจัดทำคู่มือวิธีปฏิบัติมารยาทในการติดต่อสื่อสารและวิธีการใช้เครื่องวิทยุคมนาคมด้วย๑๒.๙ผู้ประกอบกิจการโทรคมนาคมสำหรับรถยนต์รับจ้างต้องจัดทำทะเบียนรายชื่อผู้ได้รับการฝึกอบรมตามข้อ ๑๒.๘ เพื่อให้สำนักงานหรือหน่วยงานอื่นที่เกี่ยวข้องสามารถตรวจสอบได้ในภายหลังข้อ ๑๓ข้อปฏิบัติสำหรับผู้ขับขี่รถยนต์รับจ้าง๑๓.๑ให้ผู้ขับขี่รถยนต์รับจ้างติดต่อสื่อสารเท่าที่จำเป็นกับผู้ประกอบกิจการโทรคมนาคมสำหรับรถยนต์รับจ้างเท่านั้นและต้องใช้ถ้อยคำที่สุภาพเหมาะสมประชาชนทั่วไปเข้าใจได้๑๓.๒ห้ามผู้ขับขี่รถยนต์รับจ้างติดต่อสื่อสารกับข่ายสื่อสารอื่นที่ไม่ได้รับอนุญาตและห้ามดำเนินการใดๆเพื่อให้สามารถติดต่อสื่อสารระหว่างกันเองได้ระหว่างผู้ขับขี่รถยนต์รับจ้างด้วยกัน๑๓.๓ให้ผู้ขับขี่รถยนต์รับจ้างรายงานไปยังผู้ประกอบกิจการโทรคมนาคมสำหรับรถยนต์รับจ้างทันทีเมื่อพบเห็นเหตุอันตรายเหตุฉุกเฉิน หรือภัยพิบัติ เช่น จราจล อุบัติเหตุ วางระเบิดก่อการร้าย ไฟไหม้เป็นต้น๑๓.๔ผู้ขับขี่รถยนต์รับจ้างต้องไปรับผู้เรียกใช้บริการรถยนต์รับจ้างเมื่อได้ตกลงให้บริการผู้เรียกใช้บริการรถยนต์รับจ้างรายใดกับผู้ประกอบกิจการโทรคมนาคมสำหรับรถยนต์รับจ้างแล้วเว้นแต่มีเหตุสุดวิสัยจะต้องแจ้งให้ผู้ประกอบกิจการโทรคมนาคมสำหรับรถยนต์รับจ้างทราบทันทีผู้ประกอบกิจการโทรคมนาคมสำหรับรถยนต์รับจ้างจะต้องควบคุมดูแลให้ผู้ขับขี่รถยนต์รับจ้างในข่ายสื่อสารของตนปฏิบัติตามข้อปฏิบัติที่กำหนดไว้อย่างเคร่งครัดข้อ ๑๔ผู้ประกอบกิจการโทรคมนาคมสำหรับรถยนต์รับจ้างและผู้ขับขี่รถยนต์รับจ้างจะต้องปฏิบัติตามกฎหมายกฎระเบียบ ข้อบังคับ ประกาศ คำสั่ง ข้อกำหนด เงื่อนไขในการอนุญาตและหลักเกณฑ์ใด ๆที่เกี่ยวข้องที่คณะกรรมการหรือหน่วยงานที่เกี่ยวข้องกำหนดข้อ ๑๕บทลงโทษหากผู้ประกอบกิจการโทรคมนาคมสำหรับรถยนต์รับจ้างฝ่าฝืนประกาศนี้ไม่ว่าข้อหนึ่งข้อใดกฎหมายว่าด้วยวิทยุคมนาคมกฎหมายว่าด้วยการประกอบกิจการโทรคมนาคม กฎ ระเบียบ ข้อบังคับ ประกาศ คำสั่งข้อกำหนด เงื่อนไขในการอนุญาต หรือกฎหมายอื่นที่เกี่ยวข้อง คณะกรรมการมีอำนาจดำเนินการดังนี้แล้วแต่กรณี ดังนี้๑๕.๑ตักเตือนเป็นลายลักษณ์อักษร๑๕.๒พักใช้หรือเพิกถอนใบอนุญาตทั้งหมดหรือบางส่วน๑๕.๓ดำเนินคดีตามกฎหมายข้อ ๑๖การประกอบกิจการโทรคมนาคมของผู้ได้รับอนุญาต สัมปทาน หรือสัญญาจากบริษัทกสท โทรคมนาคม จำกัด (มหาชน) และ บริษัท ทีโอที จำกัด (มหาชน)หรือหน่วยงานของรัฐแห่งอื่น ที่ได้รับการคุ้มครองตามมาตรา ๗๘แห่งพระราชบัญญัติองค์กรจัดสรรคลื่นความถี่ และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ และมาตรา ๗๙ มาตรา ๘๐ และมาตรา ๘๑แห่งพระราชบัญญัติการประกอบกิจการโทรคมนาคม พ.ศ. ๒๕๔๔ยังคงมีสิทธิประกอบกิจการโทรคมนาคมต่อไป หากการอนุญาต สัมปทานหรือสัญญานั้นเกิดขึ้นโดยชอบด้วยกฎหมายก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ มีผลใช้บังคับต้องอยู่ภายใต้หลักเกณฑ์และเงื่อนไขการกำกับดูแลที่กำหนดในประกาศฉบับนี้จนกว่าการอนุญาตสัมปทานหรือสัญญาดังกล่าวสิ้นผลประกาศ ณ วันที่ ๒๘เมษายน พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติปริยานุช/ผู้จัดทำ๑๖ มิถุนายน ๒๕๕๒วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๖/ตอนพิเศษ ๘๐ ง/หน้า ๖๐/๘ มิถุนายน ๒๕๕๒